Дуслык бетте, мәхәббәт сүнде: Амур Тимурга ташланган (ВИДЕО)

	Приморскиның сафари паркында Тимур белән Амурның соңгы вакытларда төшерелгән видеосы социаль челтәрләрне хәйран "кайнатып" алды. Видеода Амурның Тимурны "акылга утыртуы" анык күренә. Ә кәҗә исә, "үпкәләп", аксый-йөгерә китеп бара.	 Белгечләр фикеренчә, конфликт сәбәбе – Тимурның тәртибендә. Чөнки соңгы вакытта ул ерткычны еш кына сөзгәли башлаган. Мөгаен, бу юлы Амурның сабыры беткәндер. Хәзер кәҗә ветеринария вольерында, аны кире дусты янына кайтару-кайтармаулары билгеле түгел, дип хәбәр итә 1tv.ru.  
	---	
Шәһри Казан

	№ --- | 29.01.2016	


